El Mes de la Romanitat conclou amb més de 1.200 persones participants
03 d’octubre 2019

![](/media/zr1kq2nf/87-img_2979.jpg)  
  

El Mes de la Romanitat va concloure el passat cap de setmana i des de l'organització han valorat l'esdeveniment “**d'èxit de públic i crítica**” els actes al voltant del Dia de la Romanitat que La Llar dels Déus i l'associació Sagvntvm Avgvsta que amb la col·laboració de l'Ajuntament de Sagunt van organitzar durant tot el mes de setembre. Més de 1.200 persones han assistit a alguna de les activitats programades (conferències, recreacions històriques, visites guiades, etc.) que van començar el dimecres 4 de setembre, coincidint amb el Dia de la Romanitat, i van concloure el passat cap de setmana amb la celebració dels Ludi Romanitat, esdeveniment que va comptar amb la participació de més de vint col·lectius nacionals i dos internacionals.

Des de la Llar dels Déus i Sagvntvm Avgvsta han manifestat la seua satisfacció per l'èxit de les activitats programades. “**Este setembre ha marcat un abans i un després en la celebració de la romanitat de Sagunt ja que totes les activitats s'han omplit de públic i fins i tot hi ha hagut algunes en què no han pogut participar totes les persones que volien fer-ho**”, han declarat des de l'organització. Destaquen les activitats relacionades amb la arqueogastronomia, des dels tastos de vins romans, les degustacions o el sopar romà per a la qual donada la quantitat de reserves va haver-hi d’ampliar d'un a dos restaurants. Així com el gran banquet romà en què van estar implicats diferents membres d’Adetursa i on van assistir a més de representants de l'administració pública local i autonòmica, els membres de l'associació nacional Dia de la Romanitat, León Arsenal i Manuel León Béjar.

![](/media/yibbimlb/87-segunda-jornada-dia-romanidad-1.jpg)  

Totes les activitats han comptat amb el suport de les delegacions de Turisme i de Cultura de l'Ajuntament de Sagunt. En este sentit, la regidora de Turisme, Natalia Antonino, ha mostrat també la seua satisfacció amb el desenvolupament del mes i ha manifestat que “**l'èxit de la iniciativa demostra que el sector turístic de Sagunt està més viu que mai**”. D’altra banda, la regidora de Cultura, Asun Moll, ha volgut agrair a les associacions de Sagunt “**la seua implicació en tota l'organització ja que no solament han expressat la part cultural de Sagunt sinó també han transmés a l'exterior tota la riquesa cultural que ací tenim**”.

Després de l'èxit ja s'està pensant en la pròxima edició per a la qual confien poder comptar novament amb el suport de l'associació Dia de la Romanitat, de l'Ajuntament de Sagunt i fins i tot de la Generalitat Valenciana, atés que durant el mes de setembre es van mantindre reunions entre tots estos col·lectius per a establir les bases d'una col·laboració amb l'objectiu que el Mes de la Romanidad de Sagunt siga un esdeveniment consolidat i un referent nacional.​

![](/media/f2wa0bq4/87-img_1741.jpg)  
![](/media/aclb5lwz/87-img_2972.jpg)  
![](/media/ogzovz3z/87-img_20190907_191626_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/el-mes-de-la-romanitat-conclou-amb-mes-de-1-200-persones-participants/ "Facebook")
*   [](http://twitter.com/share?url=https://aytosagunto.es/va/actualitat/el-mes-de-la-romanitat-conclou-amb-mes-de-1-200-persones-participants/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-mes-de-la-romanitat-conclou-amb-mes-de-1-200-persones-participants/ "Linked In")
*   [](mailto:?body=https://aytosagunto.es/va/actualitat/el-mes-de-la-romanitat-conclou-amb-mes-de-1-200-persones-participants/)